text: Strejke i Fredericia får støtte fra Esbjerg
  22 august 2013 kl. 13.42
  De strejkende bryggeriarbejdere i Fredericia får nu støtte af havnearbejderne i Esbjerg.
  Havnearbejderne i Esbjerg udtrykker nu deres sympati og forståelse for de strejkende bryggeriarbejdere i Fredericia.
  De strejker, fordi en nyansat ikke vil melde sig ind i fagforeningen.
  - Vi anser kampen for at være hele den danske Fagbevægelses kamp, og ikke kun de berørte ved Carlsberg i Fredericia. 
  - At én enkeltperson helliger sig sin egen egoisme, er kun til fordel for arbejdsgiverne i deres kamp mod lønmodtagernes vilkår. Det ville vi heller aldrig tillade, for det er en trussel mod fællesskabet og det kollektive i vores danske model, skriver havnearbejderne i en udtalelse.
  